Pasilan poliisitalo

Pasilan poliisitalo on Helsingin Länsi-Pasilassa sijaitseva Helsingin poliisilaitoksen pääpoliisiasema. Se käsittää nykyään kaksi korttelia Pasilankadun varrella: alkuperäinen Pasilan poliisitalo Radiokadun kulmassa on nykyään nimeltään Poliisitalo 1 ja sen laajennusosaksi muutettu entinen Helsingin käräjäoikeuden talo on Poliisitalo 2.

Pasilan vanha poliisitalo on valmistunut vuonna 1982 ja sen on suunnitellut Toivo Korhosen arkkitehtitoimisto.Pasilan poliisitalo valmistuu 1982 (vain tilaajille) Helsingin Sanomat 18.5.1980, s. 9, HS Aikakone. Viitattu 22.7.2020. Suunnitteluun osallistui arkkitehti Timo Kannisto.Tarna Kannisto: Timo Kannisto 1940–2018 (vain tilaajille) Helsingin Sanomat 26.5.2018. Viitattu 22.7.2020. Talon alkuperäinen kerrospinta-ala oli 25 800 neliömetriä. Talossa on Suomen suurin poliisivankila.Kaksi miestä kuoli parin päivän välein Helsingin poliisivankilassa – näin johtaja kommentoi vankilan oloja Yle 30.5.2024. Viitattu 30.5.2024.

Historia
Pasilan poliisitalo (nykyinen Poliisitalo 1) rakennettiin, jotta Helsingin poliisilaitoksen toimintoja voitaisiin keskittää useista hajallaan olleista toimipaikoista ja siirtää pois vanhanaikaisista tiloista Sofiankadulta Sarvikuonon korttelista. Aluksi uusi talo aiottiin rakentaa vain rikospoliisin käyttöön, mutta lopulta sinne päätettiin keskittää myös järjestyspoliisin johto ja hälytystoiminta. Helsingin kaupunginvaltuusto teki päätöksen talon rakentamisesta Länsi-Pasilaan vuonna 1979. Talo otettiin käyttöön toukokuussa 1982, jolloin Helsingin poliisilaitos luopui 1800-luvulta saakka käytössä olleista Aleksanterinkadun tiloista.Kimmo Keskinen & Oula Silvennoinen: Helsingin poliisilaitoksen historia 1826–2001, s. 347–348, 372–374. Helsingin kihlakunnan poliisilaitos, Helsinki 2004.Helsingin poliisi muutti – Historiallinen kulkue Aleksanterinkadulta Pasilaan (vain tilaajille) Helsingin Sanomat 24.5.1982, s. 12, HS Aikakone. Viitattu 22.7.2020. Myöhemmin Pasilaan keskitettiin lisää toimintoja, kuten Kalliossa Pengerkadulla toiminut II alueosasto vuonna 1995.Keskinen & Silvennoinen 2004, s. 412.

Viereisessä korttelissa sijaitseva Poliisitalo 2 oli Helsingin käräjäoikeuden toimipaikkana vuosina 1984–2004, kunnes oikeus muutti Salmisaaren oikeustaloon. Oikeustalo annettiin lisätiloja tarvinneen poliisin käyttöön ja sitä laajennettiin. Alkuperäisen poliisitalon ollessa remontissa vuosina 2010–2012 sen toiminnot olivat entisessä oikeustalossa. Remontin jälkeen vuonna 2012 näihin kahteen rakennukseen siirrettiin kaikki Helsingin poliisin toiminnot Malmin poliisiasemaa lukuun ottamatta.Pasilan poliisitaloissa asiointi hankalaa Yle 25.4.2012. Viitattu 20.7.2020.Remontoitu poliisitalo kimaltelee auringossa Yle 16.3.2011. Viitattu 22.7.2020.Sprinklerivuoto kasteli Helsingin entisen oikeustalon Yle 15.12.2009. Viitattu 26.7.2020.Markku Karumo: Helsingin poliisi saa Pasilan virastotalon Helsingin Sanomat 26.10.2006. Viitattu 26.7.2020. Tuolloin lakkautettiin myös Pienellä Roobertinkadulla sijainnut Keskustan poliisiasema ja Punanotkonkadulla sijainnut Kaartin poliisitalo, joiden toiminnot siirrettiin Pasilaan.Matti Tieaho: Poliisin palvelupisteet vähenevät (vain tilaajille) Helsingin Sanomat 5.4.2012. Viitattu 22.7.2020. Myös Töölön kisahallissa sijainnut juopuneiden säilytyssuoja ja selviämishoitoasema siirrettiin Pasilan poliisitaloon, kun uudet putkatilat valmistuivat vuonna 2021.Miljoonahanke: Helsinkiin uudet putkat, "Kisiksen pääty" jää historiaan – "Päihtyneitä otetaan kiinni jopa 12 000 vuodessa" Helksingin Uutiset 30.12.2019. Viitattu 22.7.2020.Putkareissun osoite ei ole enää Kisahallin pääty – "Poliisin olisi pitänyt joka tapauksessa väistyä tiloista" Helsingin Uutiset 2.10.2021. Viitattu 10.5.2022.

Talon edessä olleella pysäköintialueella räjäytettiin 25. elokuuta 1995 vastaisena yönä Pasilan poliisitalon autopommi, joka vaurioitti osaa talon toimistohuoneista. Iskun tekijää ei saatu varmuudella selville eikä siitä nostettu syytteitä ketään vastaan.Keskinen & Silvennoinen 2004, s. 424–425.Eetu Ruonakoski: Autopommi räjähti Pasilan poliisitalolla 1995 – KRP avaa rikoksen merkillisiä yksityiskohtia MTV Uutiset 2.5.2017. Viitattu 23.5.2023.

Katso myös
Pasila (televisiosarja)
Pasila 2.5 – The Spin-Off

Lähteet

Luokka:Länsi-Pasila
Luokka:Helsingin rakennukset ja rakennelmat
Luokka:Suomen poliisitalot